চট্টগ্রামের মিরসরাইয়ের দুইটি পৌরসভা ও ১৬টি ইউনিয়নে দালাল চক্রের হাতে জিম্মি হয়ে রয়েছে সম্পত্তি ক্রেতা-বিক্রেতা। গ্রামেগঞ্জে এ চক্রের গড়ে উঠেছে শক্তিশালী সিন্ডিকেট। দিনদিন এদের দৌরত্ন্য বেড়ে যাওয়ায় জমিজমার অস্বাভাবিক দাম বেড়ে গেছে এবং ক্রেতা-বিক্রেতারাও প্রতারণার শিকার হচ্ছে। সংশ্লিষ্ট কর্তৃপক্ষের নজরদারীর অভাবে দালাল চক্রের বাহিরে গিয়ে একজন ক্রেতা বা বিক্রেতা চাইলেও সম্পত্তি বেচা কেনা করতে পারছেন না। দালাল চক্রের কারণে উপজেলায় ভূমি বিরোধ, সংঘষ, জমিজমা সংক্রান্ত মামলা-মোকদ্দমা অস্বাভাবিক হারে বেড়ে গেছে। এদিকে সরকারি ভাবে মৌজা ভিত্তিক জমির দাম নির্ধারন করা থাকায় ক্রেতারা বেশি দামে জমি কিনলেও নির্ধারিত দামে জমি রেজিষ্ট্ররি করেন। ফলে সরকার প্রতি মাসে কোটি কোটি টাকা রাজস্ব থেকে বঞ্চিত হচ্ছে। একাজে দালাল চক্র ছাড়াও সংশ্লিষ্ট কাজের সাথে জড়িত কিছু অসাধু লোক সহযোগিতা করে বলে অভিযোগ রয়েছে।